കൂറിയറിലെത്തിയ 31 കിലോ കഞ്ചാവ് പിടികൂടി രണ്ടുപേര് പിടിയില് പെരുമ്ബാവൂര്: വാഴക്കുളം കുന്നുവഴിയില് കൂറിയറില് പാഴ്സലായെത്തിയ 31 കിലോ കഞ്ചാവ് ജില്ലാ പോലീസ് മേധാവി കെ. കാര്ത്തിക്കിന്റെ നേതൃത്വത്തില് പോലീസ് പിടികൂടി.ആന്ധ്രയില്നിന്ന് കൂറിയറില് പാഴ്സലായി കഞ്ചാവ് എത്തുന്നുവെന്ന് പോലീസിന് വിവരം ലഭിച്ചിരുന്നു. പാഴ്സല് കൈപ്പറ്റുന്നതിനിടെയാണ് ഇവരെ പിടിച്ചത്. പാഴ്സല് വാങ്ങാനെത്തിയ കോതമംഗലം തങ്കളം കാരോട്ടു പുത്തന്പുരയ്ക്കല് വീട്ടില് മുഹമ്മദ് മുനീര് 27, മാറമ്ബള്ളി എം.ഇ.എസ്. കോളേജ് റോഡില് പത്തനായത്ത് വീട്ടില് അര്ഷാദ് 35 എന്നിവരെ അറസ്റ്റ് ചെയ്തു. മൂന്ന് വലിയ പാഴ്സലുകളില് ചെറു കവറുകളിലാണ് കഞ്ചാവ് സൂക്ഷിച്ചിരുന്നത്. നേരത്തേ അങ്കമാലിയില് നിന്ന് 105 കിലോയും ആവോലിയിലെ വാടകവീട്ടില് നിന്ന് 35 കിലോയും കഞ്ചാവ് റൂറല് പോലീസ് പിടികൂടിയിരുന്നു.The post കൂറിയറിലെത്തിയ 31 കിലോ കഞ്ചാവ് പിടികൂടി രണ്ടുപേര് പിടിയില് first appeared on MalayalamExpressOnline.